Ir-Regolament tal-Kummissjoni (KE) Nru 1249/96
tat-28 ta' Ġunju 1996
dwar regoli ta' applikazzjoni (dazju ta' importazzjoni fis-settur taċ-ċereali) għal Regolament tal-Kunsill (KEE)
Nru 1766/92
Il-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat Regolament tal-Kunsill (KEE) Nru 1766/92 tat-30 ta' Ġunju 1992 dwar l-organizzazzjoni komuni tas-suq taċ-ċereali [1], kif l-aħħar emendat b'Regolament (KE) Nru 923/96 [2], u b'mod partikolari l-Artikolu 8(5) tiegħu,
Billi l-Artikolu 10 ta' Regolament (KEE) Nru 1766/92 jipprovdi sabiex jinbidlu t-tariffi tad-dazji tad-dwana komuni meta l-prodotti mniżżla fl-Artikolu 1 tiegħu jiġu impurtati; iżda filwaqt li għall-prodotti mniżżla fil-paragrafu 2 ta' dak l-Artikolu d-dazju ta' importazzjoni għandu jkun il-prezz ta' intervent validu dak il-ħin ta' l-importazzjoni miżjud b'55 % umbagħad imnaqqas bil-prezz ta' importazzjoni cif applikabbli għall-konsenja;
Billi għall-għanijiet sabiex ikunu kklassifikati affarijiet impurtati l-prodotti koperti bl-Artikolu 10(2) ta' Regolament (KEE) Nru 1766/92 għandhom f'ċertu każijiet ikunu kklassifikati f'bosta kwalitajiet ta' standard; billi l-kwalitajiet ta' standard li għandhom jiġu użati għandhom għalhekk ikunu stabbiliti billi jkunu użati kriterji oġġettivi ta' kklassifikar u r-rati ta' tolleranza għandhom ikunu stabbiliti wkoll sabiex iħallu li l-prodotti jingħataw l-aktar klassifikazzjoni ta' kwalità addattata; billi mill-kriterji oġġettivi ta' klassifikazzjoni ta' kwalità possibbli għal qamħ komuni, il-kontenut ta' proteini, il-piż speċifiku u il-kontenut ta' impurità varja (Schwarzbesatz) huma dawk l-aktar użati fin-negozju u l-aktar faċli li jintużaw ukoll; billi għall-qamħ għall-ismid dawn il-kriterji huma il-piż speċifiku, u l-kontenut ta' impurità varja (Schwarzbesatz) u l-kontenut ta' qamħ taż-żġieġ; filwaqt li oġġetti impurtati għandhom ikunu soġġetti bix-xieraq għal analiżi sabiex ikunu stabbiliti dawn il-parametri għal kull kwantità impurtata; billi iżda fejn il-Komunità stabbiliet proċedura ta' rikonoxximent uffiċjali għal ċertifikati ta' kwalità maħruġa minn awtorita fil-pajjiż minn fejn oriġinaw l-oġġetti dawn l-analiżi għandhom isiru biss permezz ta' verifikazzjoni fuq numru suffiċjentament rappreżentattiv ta' oġġetti impurtati;
Billi l-Artikolu 10(3) ta' Regolament (KEE) Nru 1766/92 jispeċifika li sabiex ikun ikkalkulat id-dazju ta' importazzjoni għandhom ikunu stabbiliti regolarment prezzijiet ta'importazzjoni cif għal kull waħda mill-kwalitajiet imfissra għal prodotti li għalihom jirreferi dak il-paragrafu; billi sabiex ikunu stabbiliti dawn il-prezzijiet għandu jkun stipulat l-użu ta' kwotazzjonijiet għall-bosta kwalitajiet ta' qamħ u għaċ-ċereali l-oħra; billi s-sorsi ta' kwotazzjoni attwali li għandhom jiġu użati għandhom ikunu speċifikati;
Billi l-użu ta' kwotazzjonijiet għal varji tipi ta' qamħ u għal ċereali oħra dwar skambju ta' kumdità ta' l-Istati Uniti ta' l-Amerika għandhom jipprovdu bażi kemm trasparenti u kemm oġġettiva sabiex ikunu stabbiliti l-prezzijiet ta' importazzjoni cif; filwaqt li żieda fil-kumpens kummerċjali mgħoddi lis-suq ta' l-Istati Uniti għal kull waħda mill-kwalitajiet varji ta' ċereali tħalli li l-kwotazzjoni ta' skambju għal kull ċereali jkun mibdul f'prezz ta'esportazzjoni fob mill-Istati Uniti; billi minħabba żieda fl-spejjeż tal-ġarr bil-baħar bejn il-Golf tal-Messiku jew Great Lakes u port tal-Komunità li huma kkwotati fis-swieq tal-merkanzija dawn il-prezzijiet fob jistgħu jiġu mibdula f'prezzijiet rappreżentattivi ta' importazzjoni cif; billi mogħti il-volum ta' merkanzija għaddejja u l-ammont ta' negozju fil-port ta' Rotterdam din hi d-destinazzjoni fil-Komunità li l-kwotazzjonijiet ta' ġarr bil-baħar huma l-aktar magħrufa, l-aktar trasparenti u l-aktar faċilment disponibbli; billi l-port ta' destinazzjoni li għandu jintgħażel għall-Komunità għandu għalhekk ikun Rotterdam;
Billi, bix-xieraq, sabiex ikun hemm trasparenza il-prezzijiet rappreżentattivi ta' importazzjoni cif taċ-ċereali indikati f'(a) fl-Artikolu 10(3) għandhom ikunu stabbiliti minn kwotazzjonijiet ta' skambju ta' kumdità għaċ-ċereali fil-kwistjoni miżjuda bil-kumpens mgħoddi bl-ispejjeż taċ-ċereali u ta' ġarr bil-baħar bejn il-Golf tal-Messiku jew Great Lakes u l-port ta' Rotterdam; billi iżda li d-differenzi fl-ispiża tal-ġarr skond il-port ta' destinazzjoni jiġġustifikaw aġġustament ta' rata bażi tad-dazju ta'importazzjoni għall-portijiet tal-Komunità li qegħdin fil-Mediterran, fil-Kosta Atlantika tal-Peninsula Iberjana u fir-Renju Unit, l-Irlanda u l-pajjiżi Skandinavi; billi l-fatturi li bihom jiġu kkalkulati l-prezzijiet rappreżentattivi ta' importazzjoni cif b'hekk stabbiliti għandhom ikunu kkontrollati kuljum sabiex l-andament ta' dawn il-prezzijiet jista jkun segwit; billi, fil-każ ta' sorghum u segala, il-prezz rappreżentattiv ta' importazzjoni cif għax-xgħirjippermetti li tkun stmata is-sitwazzjoni fis-suq għal dawk iż-żewġ prodotti u konsegwentament l-prezz rappreżentattiv ta' importazzjoni cif li jkun stabbilit għax-xgħir ikun japplika wkoll għal dawn iċ-ċereali;
Billi għall-għan li jkun stabbilit id-dazju ta' importazzjoni fuq iċ-ċereali indikat fl-Artikolu 10(2) tar-Regolament (KEE) Nru 1766/92 perjodu ta' ġimgħatejn li jirreġistra il-prezzijiet rappreżentattivi ta' importazzjoni cif għal kull ċereali għandu jirrifletti l-andament tas-suq mingħajr ma jdaħħal inċertezzi; filwaqt li dazji ta' importazzjoni għal dawn il-prodotti jistgħu b'hekk ikunu stabbiliti fil-ħmistax-il ġurnata u l-aħħar ġurnata xogħol ta' kull xahar bl-użu tal-prezz medju rappreżentattiv ta' importazzjoni cif irreġistrat matul ġimgħatejn mingħajr ma jsir l-ebda effett ta' tgħawwiġ apprezzabbli fuq il-prezz ta' importazzjoni ta' dazju mħallas; billi d-dazju ta' importazzjoni b'hekk ikkalkulat jista' jkun applikat għal ġimgħatejn mingħajr ma jsir l-ebda effett ta' tgħawwiġ apprezzabbli fuq il-prezz ta' importazzjoni ta' dazju mħallas; iżda filwaqt li jekk l-ebda kwotazzjoni ta' skambju ma tkun disponibbli matul il-perjodu ta' kalkulazzjoni għall-prezzijiet rappreżentattivi ta' importazzjoni cif jew jekk b'konsegwenza ta' bidliet f'daqqa fil-komponenti tagħhom ivarjaw b'mod sostanzjali ħafna matul il-perjodu, għandha tittieħed azzjoni sabiex iżżomm prezz li jirrappreżenta b'mod xieraq il-prodott fil-kwistjoni; billi fil-każ ta' nuqqas ta' kwotazzjonijiet l-ammont ta' dazju stabbilit għall-perjodu ta' qabel għandu jkompli japplika u fil-każ ta' varjazzjonijiet kbar jew fil-kwotazzjoni ta' skambju, il-kumpensijiet kummerċjali mal-kwotazzjoni, l-ispejjeż ta' ġarr bil-baħar jew ir-rata ta' skambju użata sabiex ikun ikkalkulat il-prezz rappreżentattiv ta' importazzjoni cif tal-prodott il-prezz użat sabiex ikun ikkalkulat id-dazju ta' importazzjoni għandu jinżamm rappreżentattiv permezz ta' aġġustament li jikkorrispondi għad-devjazzjoni minnha li dawn il-bidliet huma responsabbli għalihom; billi anki fejn dan it-tip ta' aġġustament hu magħmul iż-żmien għar-riżoluzzjoni li jmiss m'għandux ikun effettwat;
Billi meta ċereali impurtati jaslu fil-Komunità bl-art, bi trasport tax-xmara jew bil-baħar fuq bastimenti minn portijiet fil-Mediterran, il-Baħar l-Iswed jew il-Baħar Baltiku l-ispejjeż tat-trasport ikunu inqas sew minn dawk użati għall-kalkolazzjoni ta' dazji ta' importazzjoni; billi din id-differenza għandha tkun ikkonsidrata, b'aġġustament ta' rata bażi, sabiex ikunu stabbiliti il-prezzijiet rappreżentattivi ta' importazzjoni cif għall-prodotti kkonċernati;
Billi f'każijiet fejn, skond l-informazzjoni tal-Kummissjoni, ċerti kwotazzjonijiet jew prezzijiet mhumiex rappreżentattivi ta' l-andament veru tas-suq ta' l-importazzjoni fil-Komunità għal qamħ komuni ta' kwalità medja jew baxxa minħabba li ngħataw sussidji minn pajjiżi terzi fuq esportazzjoni ta' dawn il-prodotti fil-baċir tal-Mediterran jew f'pajjiżi Ewropej, għandha tkun possibbli għall-ammont ta' sussidju ta' esportazzjoni mogħti li jkun imnaqqas mill-prezz rappreżentattiv ta' importazzjoni cif ikkalkulat għall-prodott;
Billi fil-każ ta' importazzjonijiet ta' qamħ komuni, xgħir jew qamħirrun biż-żnied ta' kwalità għolja ħafna il-kwotazzjoni ta' skambju użata għall-kalkolazzjoni tal-prezz rappreżentattiv ta' importazzjoni cif tista' ma tagħtix każ, jew minħabba l-kwalità partikolari tal-merkanzija jew minħabba li l-prezz tagħhom jinkludi kumpens ta' kwalità għola mill-prezz normali, ta' l-eżistenza tat-tali kumpens fuq termini tas-suq normali; filwaqt li sabiex jingħata każ ta' dawn il-kumpensijiet fuq prezzijiet jew kwotazzjonijiet importaturi li juru li wżaw il-merkanzija sabiex jagħmlu prodotti ta' kwalità għolja li jiġġustifikaw l-eżistenza ta' tali kumpens għandhom jingħataw il-flus lura, b'rata bażi, parti mid-dazju ta' importazzjoni mħallas;
Billi sabiex ikun assigurat li l-importaturi jirrispettaw il-klawsoli ta' dan ir-Regolament ikun hemm bżonn ta' garanzija minn għandhom addizzjonali għal dik li għandha x'taqsam mal-liċenzji;
Billi l-Kumitat Maniġerjali għaċ-Ċereali ma tax opinjoni fil-limitu ta' żmien iddettat mill-president tiegħu,
ADOTTAT DAN IR-REGOLAMENT:
L-Artikolu 1
Ir-rati ta' dazju tat-Tariffa Doganali Komuni kif indikat fl-Artikolu 10(1) u (2) tar-Regolament (KEE) Nru 1766/92 għandhom ikunu dawk applikabbli fid-data stipulata bl-Artikolu 67 tar-Regolament tal-Kunsill (KE) Nru 2913/92 [3].
L-Artikolu 2
1. Id-dazji ta' importazzjoni indikati fl-Artikolu 10(2) tar-egolament (KEE) Nru 1766/92 fuq prodotti ta' kodiċi NM 10011000 sa 10019099 (minbarra meslin), 100200, 10030010, 10030090, 10051090, 10059000 u 10070090 għandhom ikunu kkalkulati kuljum imma ffissati fil-ħmistax u l-aħħar ġurnata xogħol ta' kull xahar mill-Kummissjoni għall-applikazzjoni mill-ġurnata sittax tax-xahar u l-ewwel ġurnata tax-xahar ta' wara.
Meta il-ħmistax ma tkunx ġurnata ta' xogħol tal-Kummissjoni d-dazji għandhom ikunu ffissati fil-ġurnata xogħol ta' qabel il-ħmistax tax-xahar fil-kwistjoni. Iżda jekk matul il-perjodu ta' applikazzjoni tad-dazji li ġie ffissat id-dazju medju ta' importazzjoni kkalkulat ivarja b'EKU 5 għal kull tunnellata jew aktar minn dak iffissat għandhom isiru l-aġġustamenti korrispondenti.
2. Il-prezz li għandu jkun użat għall-kalkolazzjoni tad-dazju ta' importazzjoni għandu jkun is-somma medja tal-prezzijiet rappreżentattivi ta' importazzjoni cif ta' kuljum stabbiliti fl-Artikolu 4 matul il-ġimagħtejn ta' qabel. Il-prezz ta' intervent li għandu jkun użat għall-kalkolazzjoni tad-dazji għandu jkun dak tax-xahar li fih japplika d-dazju ta' importazzjoni.
3. Dazji ta' importazzjoni ffissati kif għalihom hemm provvediment f'dan ir-Regolament għandhom ikunu applikabbli sakemm tidħol fis-seħħ fixing ġdida.
Iżda jekk għal prodott partikolari l-ebda kwotazzjoni ma tkun disponibbli għal skambju ta' referenzi kif indikat fl-ewwel indent ta' l-Artikolu 4(1) matul il-ġimagħtejn ta' qabel fixing id-dazju ta' importazzjoni ffissat qabel għandu jibqa' fis-seħħ.
Fl-okkazjoni ta' kull fixing jew aġġustament, il-Kummissjoni għandha tippublika fil-Ġurnal Uffiċjali tal-Komunitajiet Ewropej id-dazji ta' importazzjoni u l-informazzjoni wżata sabiex ikunu kkalkolati.
4. Il-Kummissjoni għandha tnaqqas id-dazju ta' importazzjoni bl-ammonti segwenti fuq merkanzija li tasal via l-Oċean Atlantiku jew il-Kanal ta' Suez fil-portijiet segwenti ta' ħatt:
- Portijiet Mediterranji (aktar 'l hemm mill-Istrett ta' Ġibilterra): EKU 3 għal kull tunnellata,
- Portijiet Atlantiċi tal-Peninsula Iberjana, ir-Renju Unit u l-portijiet Irlandiżi: EKU 2 għal kull tunnellata,
- portijiet fid-Danimarka, il-Finlandja u l-Isvezja: EKU 2 għal kull tunnellata.
L-awtorità tad-dwana fil-port tal-ħatt għandha toħroġ ċertifikat li jixehed il-kwantita ta' kull prodott li nħatt. Sabiex jingħata t-tnaqqis fid-dazju dan għandu jakkompanja l-merkanzija sakemm jitlestew il-formalitajiet ta' l-importazzjoni tad-dwana.
5. Dazji ta' importazzjoni għandhom ikunu mnaqqsa għar-rata bażi ta' EKU 14 għal kull tunnellata fuq qamħ komuni ta' kwalità għolja standard u EKU 8 għal kull tunnellata fuq xgħir u qamħirrun biż-żnied sakemm l-importatur juri li tħallas kumpens ta' kwalità fuq il-prezz tal-prodott normali.
It-tnaqqis hu fuq kondizzjonijiet oħra ta':
(a) indikazzjoni mill-applikant f'kaxxa 20 tal-liċenzja ta' importazzjoni tal-prodott li fihom għandhom ikunu pproċċessati ċ-ċereali;
(b) rabta bil-miktub mill-importatur, imdaħħla flimkien ma' l-applikazzjoni tal-liċenzja ta' esportazzjoni, li l-merkanzija kollha li għandha tiġi impurtata għandha tkun ipproċċessata kif speċifikat f'kaxxa 20 tal-liċenzja fi żmien sitt xhur mid-data ta' l-aċċettazzjoni tad-dħul f'ċirkolazzjoni ħielsa. L-impurtatur għandu jgħid il-lok fejn għandu jsir il-proċess:
- billi jingħata l-isem ta' ditta li tipproċċessa u Stati Membru, jew
- billi jingħataw l-ismijiet ta' mhux aktar minn ħames impjanti li jipproċċessaw.
Jekk l-ipproċċessar iseħħ fi Stat Membru differenti minn dak ta' l-importazzjoni, il-konsenja tal-merkanzija għandha twassal għat-terminazzjoni fl-Istat Membru ta' tluq ta' kopja ta' kontroll T5 bi qbil mal-klawsoli ta' Regolament (KEE) Nru 2454/93 [4], Il-prospett indikat f' (a) għandu jiddaħħal f'kaxxa 104 tad-dokument T5.
(ċ) id-depożitu mill-impurtatur għand l-organizzazzjoni kompetenti relevanti ta' garanzija ta' EKU 14 għal kull tunnellata fil-każ ta' qamħ komuni u EKU 8 għal kull tunnellata għal prodotti oħra. Iżda, jekk id-dazju applikabbli għall-prodotti kkonċernati fid-data ta' meta jintemmu l-formalitajiet ta' importazzjoni tad-dwana jkun inqas minn EKU 14 għal kull tunnellata fil-każ ta' qamħ komuni u EKU 8 għal kull tunnellata fil-każ ta' qamħirrun u xgħir, il-garanzija għandha tkun ugwali għall-ammont tad-dazju fil-kwistjoni. Il-garanzija għandha tinħall fuq preżentazzjoni ta' evidenza ta' l-użu finali speċifiku li jiggarantixxi kumpens ta' kwalità fuq il-prezz normali tal-prodott bażiku li għalih hemm referenza f'(a). Għandu jintwera għas-sodisfazzjon ta' l-awtoritajiet kompetenti ta' l-Istat Membru ta' importazzjoni li ċ-ċereali kollha impurtati ġew ipproċċessati fil-prodott speċifikat fid-dikjarazzjoni indikata f(a) bi qbil mar-rabta li għaliha hemm referenza f'(b). Jekk isir ipproċċessar fi Stat Membru minbarra dak ta' l-importazzjoni għandha tkun ipprovduta evidenza ta' pproċċessar permezz ta' kopja ta' kontroll T5.
L-ipproċċessar għandu jitqies li jkun sar fil-limitu taż-żmien indikat f'(b):
- fil-każ ta' qamħ komuni, meta l-prodott ipproċċessat indikat f'(a) jkun magħmul,
- f'impjant wieħed jew aktar li jappartjenu lid-ditta u mqiegħda fl-Istat Membru,
- fl-impjant(i) ta' pproċċessar indikati f'(b),
- fil-każ ta' xgħir, meta jkun għadda minn togħlija,
- fil-każ ta' qamħirrun taż-żnied, meta l-qamħirrun ġie pproċċessat fi prodott ta' kodiċi NM 19041010 jew 110313.
L-Artikolu 3
L-istandards ta' kwalità li għandhom jintlaħqu ma' l-importazzjoni fil-komunità u t-tolleranzi li għandhom jitħallew għandhom ikunu dawk murija fl-Anness I.
L-Artikolu 4
1. Għal qamħ komuni ta' kwalità għolja, medja u baxxa, qamħ għall-ismid, qamħirrun u qamħ ieħor ta' l-ikel il-komponenti li jistabbilixxu l-prezzijiet rapprezentattivi ta' importazzjoni cif indikati fl-Artikolu 10(2) ta' Regolament (KEE) Nru 1766/92 għandhom ikunu:
(a) il-kwotazzjoni ta' skambju rappreżentattiv fis-suq ta' l-Istati Uniti ta' l-Amerika;
(b) il-kumpens kummerċjali ta' l-għarfien mehmuż ma' din il-kwotazzjoni dwar is-suq ta' l-Istati Uniti fil-ġurnata tal-kwotazzjoni;
(ċ) l-ispiża tal-ġarr bil-baħar bejn l-Istati Uniti (Golf tal-Messiku jew Duluth) u l-port ta' Rotterdam għal bastiment ta' mill-inqas 25000 tunnellata.
Il-Kummissjoni għandha tirreġġistra kull ġurnata xogħol:
- komponent (a) mill-iskambji u waqt li jintużaw il-Kwalitajiet ta' referenza murija fl-Anness II,
- komponenti (b) u (ċ) minn informazzjoni disponibbli pubblikament.
2. Il-prezzijiet rappreżentattivi ta' importazzjoni cif għal qamħ għall-ismid, xgħir u qamħirrun u fil-każ ta' qamħ komuni għal kull kwalità standard għandhom ikunu is-somma tal-komponenti (a), (b) u (ċ) indikati fil-paragrafu 1.
Iżda il-prezzijiet rappreżentattivi ta' importazzjoni cif għall-importazzjonijiet ta' qamħ għall-ismid, xgħir, qamħirrun u fil-każ ta' qamħ komuni kull kwalità standard li huma magħmula;
- bl-art jew bix-xmara,
- bil-baħar fuq bastimenti li jaslu fil-Komunità minn portijiet fil-Mediterran, fil-Baħar l-Iswed jew fil-Baħar Baltiku
għandhom ikunu mnaqqsa b'EKU 10 għal kull tunnellata. F'dan il-każ it-tnaqqis fid-dazju ta' importazzjoni li għalihom hemm provvediment fl-Artikolu 2(4) m'għandhomx ikunu applikabbli.
Fil-każijiet fejn pajjiżi terzi jagħtu sussidji fuq esportazzjonijiet ta' qamħ komuni ta' kwalità medja jew baxxa lejn pajjiżi Ewropej jew tal-baċir tal-Mediterran sabiex il-prezzijiet tas-suq dinji jistgħu jkunu mnaqqsa il-Kummissjoni tista' tagħti każ ta' dawn is-sussidji waqt li tistabbilixxi il-prezz rappreżentattiv ta' importazzjoni cif fil-Komunità.
3. Il-prezzijiet rappreżentattivi ta' importazzjoni cif għas-segala u sorghum għandhom ikunu dawk ikkalkulati għax-xgħir. Għaż-żerriegħa tal-qamħ komuni ta' NM kodiċi 10019091, żerriegħa tal-qamħirrun ta' NM kodiċi 10051090 u żerriegħa tax-xgħir ta' kodiċi NM 10030010 huma għandhom ikunu dawk ikkalkulati għal qamħ komuni ta' kwalità għolja, qamħirrun u xgħir rispettivament.
L-Artikolu 5
Applikazzjonijiet għal-liċenzji ta' importazzjoni għall-qamħ komuni u qamħ għall-ismid għandhom ikunu validi biss jekk l-applikant:
- idaħħal il-kwalità li għandha tiġi impurtata f'kaxxa 20 tal-liċenzja ta' importazzjoni,
- jagħti impenn bil-miktub li għandha tiddaħħal għand l-organizzazzjoni kompetenti relevanti dakinhar ta' l-aċċettazzjoni tad-dikjarazzjoni ta' ħelsien għal ċirkulazzjoni ħielsa garanzija speċifika addizzjonali għal dawk meħtieġa taħt ir-Regolament tal-Kummissjoni (KE) Nru 1162/95 [5], jekk id-dazju ta' importazzjoni fuq il-kwalità murija f'kaxxa 20 mhuwiex l-ogħla dazju għall-kategorija tal-prodott fil-kwistjoni. L-ammont tal-garanzija għandu jkun id-differenza dakinhar ta' l-aċċettazzjoni tad-dikjarazzjoni ta' ħelsien għal ċirkulazzjoni ħielsa bejn l-ogħla dazju u dak applikabbli għall-kwalità murija, miżjud b'suppliment ta' EKU 5 għal kull tunnellata.
L-Artikolu 6
1. Għandhom jittieħdu kampjuni rappreżentattivi għal kull konsenja ta' qamħ għall-ismid u ta' qamħ komuni ta' standard ta' kwalità ogħli jew medju mill-awtorità tad-dwana ta' l-Istat Membru li jimporta, il-klawsoli ta' l-Anness għad-direttiva tal-Kummissjoni 76/371/KEE [6] li tapplika, sabiex tistabbilixxi il-kontenut ta' proteini, piż speċifiku u kontenut ta' impurità (Schwarzbesatz) kif definit fir-Regolament tal-Kunsill (KEE) Nru 2731/75 [7]. Għal qamħ għall-ismid l-awtoritajiet kompetenti għandhom jistabbilixxu il-kontenut ta' qamħ taż-żġieġ. Iżda jekk il-Kummissjoni tagħraf uffiċjalment ċertifikat ta' kwalità għal qamħ komuni u għall-ismid maħruġ mill-Istat ta' l-oriġini tal-merkanzija m'għandhomx jittieħdu kampjuni u għandha ssir analiżi biss fuq verifika tal-kwalità ċċertifikata ta' numru suffiċjentament rappreżentattiv ta' oġġetti impurtati.
Il-merkanzija għandha tkun ikklassifikata fi kwalità standard li għaliha jintlaħqu il-kondizzjonijiet kollha indikati fl-Anness I. Iżda jekk il-kwalità tal-qamħ għall-ismid ta' kodiċi NM 100110 impurtat hi inqas minn dik speċifikata fl-Anness I id-dazju ta' importazzjoni għandu jkun applikabbli fuq qamħ komuni ta' kwalità baxxa.
2. Il-metodi standard għall-analiżi kif indikati fil-paragrafu 1 fuq għandhom ikunu dawk stabbiliti fir-Regolamenti tal-Kummissjoni (KEE) Nru 1908/84 [8] u (KEE) Nru 2731/75.
3. Jekk ir-riżultati ta' l-analiżi juru li l-qamħ impurtat ikun ta' livell standard aktar baxx minn dak imdaħħal fuq il-liċenzja ta' importazzjoni l-impurtatur għandu jħallas id-differenza bejn id-dazju ta' importazzjoni applikabbli għall-prodott muri fuq il-liċenzja u dak fuq il-prodott fil-fatt impurtat. Il-garanzija indikata fl-Artikolu 5 għandha imbagħad tinħall minbarra għall-EKU 5 għal kull tunnellata supplementari.
Jekk id-differenza ta' fuq ma titħallasx fi żmien xahar il-garanzija indikata fil-Artikolu 5 tintilef.
4. Kampjuni rappreżentattivi ta' ċereali impurtati meħuda mill-awtorità kompetenti ta' l-Istat Membru għandhom jinżammu għal sitt xhur.
L-Artikolu 7
Id-dispożizzjonijiet ta' dan ir-Regolament għandhom japplikaw għal liċenzji ta' importazzjoni maħruġa qabel l-1 ta' Lulju 1996 li huma użati wara dik id-data.
L-Artikolu 8
Dan ir-Regolament għandu jidħol fis-seħħ fl-l ta' Lulju 1996.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-28 ta' Ġunju 1996.